(Malli 1.2.2017 lähtien)

**Sopimus työaikajoustojen käytöstä**

1. Sopimusosapuolet Esimerkki Oy (Työnantaja)

Nimi Nimi (Työntekijä)

2. Sopimusehdot

Tällä sopimuksella sovimme pp.kk.vvvv päivätyssä paikallisessa sopimuksessa sovittujen työaikajoustojen soveltamisesta seuraavasti:

* Työaika voidaan tasoittaa usean työvuoroluettelon kuluessa. Tasoittumisjakson pituus on 6 kolmiviikkoisjaksoa alkaen pp.kk.vvvv (TES 6 a § 3 A). Keskimääräinen viikkotyöaika on 38 t 50 min/vko.
* Vuorokautinen enimmäistyöaika voidaan toimisto- ja yleistyöajassa tarvittaessa pidentää enintään 12 tuntiin, kunhan työaika tasoittuu tasoittumisjaksolla työehtosopimuksen mukaiseen enimmäistyöaikaan (TES 6 a § 3 B).
* Työvuoron enimmäispituus jaksotyössä voidaan pidentää 15 tuntiin, kunhan työaika tasoittuu tasoittumisjaksolla työehtosopimuksen mukaiseen enimmäistyöaikaan (TES 6 a § 3 C).
* Jaksotyössä 6 viikon työvuoroluetteloa käytettäessä voidaan poiketa 126 tunnin enimmäisrajoituksesta kolmen viikon jaksolla, kunhan työaika tasoittuu tasoittumisjaksolla työehtosopimuksen mukaiseen enimmäistyöaikaan (TES 6 a § 3 D).
* Vuorokausilepo voidaan lyhentää 9 tuntiin työaikalain normaalia soveltamisalaa laajemmin. Jos lepoaika on lyhennetty alle 11 tuntiin, pitää vuorokausilevon korvaava lepoaika antaa seuraavan vuorokausilevon yhteydessä tai jos se ei ole työn järjestelyistä johtuvista painavista syistä mahdollista, niin pian kuin se on mahdollista, kuitenkin 14 vuorokauden kuluessa. Korvaava lepoaika on annettava yhdenjaksoisena, eikä sitä saa sijoittaa varallaoloajalle (TES 6 a § 3 E).

Tämä sopimus on voimassa toistaiseksi / määräajan (*enintään vuoden*) pp.kk.vvvv asti. Toistaiseksi voimassa oleva sopimus on irtisanottavissa noudattaen kolmen (3) kuukauden irtisanomisaikaa, kuitenkin siten, että päättymishetkellä kulumassa oleva työvuoroluettelo noudatetaan loppuun.

3. Työaikasuunnitelma (*esimerkkikirjauksia*)

* *Kukin työvuoroluettelo laaditaan tiedossa olevan työtilanteen mukaisesti.*
* *Listalla 14.10.-25.10. aamupäivät ovat vapaat*
* *Viikolla 49 vapaaksi suunnitellaan 2.-7.12. välinen aika.*
* *Työtä tehdään 4 pvä/vko ma-to välillä, työaika on 9-10 t/pvä.*
* *Työajan tasoittumisvapaat sijoitetaan erityisesti arkipyhien ja koululaisten loma-aikojen yhteyteen, jolloin päiväkoti on suljettuna.*

Paikka ja päiväys

Esimerkki Oy Työntekijä

Nimi Nimi Nimi Nimi